open-index/open-wikipedia-markdown huggingface dataset:
Royston Drenthe

**Royston Ricky Drenthe** (s. 8. huhtikuuta 1987 Rotterdam, Etelä-Hollanti, Alankomaat) on alankomaalainen jalkapalloilija, joka edustaa Englannin Valioliigassa pelaavaa Evertonia lainasopimuksella espanjalaisesta Real Madridista. Drenthen pelipaikka on kentän vasemmalla laidalla, jossa hän kykenee pelaamaan laitalinkin että laitapuolustajan roolissa.

## Seurajoukkueura

Drenthe edusti juniorina Neptunusta, Feyenoordia ja Excelsioria. Hänen ammattilaisuransa alkoi kaudella 2005–2006 Feyenoordissa. Kaudella 2006–2007 hän pelasi 26 pääsarjaottelua ja oli yksi muutoin vaisun kauden pelanneen joukkueen valopilkkuja.

Drenthen siirtymisestä espanjalaisseura Real Madridiin huhuttiin pitkin kesää 2007 ja lopulta elokuussa hän teki viisivuotisen sopimuksen seuran kanssa. Real Madrid maksoi Feyenoordille 14 miljoonan euron siirtokorvauksen. Madridilaisseurassa hän sai ensimmäisen kolmen kauden ajan varsin maltillisesti peliaikaa pääasiassa vaihtopelaajana. Kaudella 2007–2008 hän voitti joukkueen kanssa Primera Divisiónin mestaruuden.

Kaudeksi 2010–2011 Drenthe lainattiin juuri paluun korkeimmalle sarjatasolle tehneeseen Hérculesiin ja kaudeksi 2011–2012 englantilaiseen Evertoniin.

## Maajoukkueura

Drenthe kuului alle 21-vuotiaiden Euroopan-mestaruuden voittaneeseen Alankomaiden joukkueeseen kesäkuussa 2007. Vasemmalla laidalla juoksuillaan jatkuvasti vastustajille ongelmia aiheuttanut Drenthe valittiin EM-turnauksen parhaaksi pelaajaksi. Vuonna 2008 hän pelasi Pekingin olympialaisissa joukkueensa kaikki neljä ottelua avauskokoonpanossa.

Drenthe teki ensiesiintymisensä aikuisten maajoukkueessa 17. marraskuuta 2010 ystävyysottelussa Turkkia vastaan.

## Yksityiselämä

Drenthen vanhemmat ovat lähtöisin Surinamesta, joka on Alankomaiden entinen siirtomaa. Hänen pikkuveljensä Giovanni Drenthe pelaa Surinamen maajoukkueessa.

Drenthe on levyttänyt alankomaalaisen rap-muusikon U-Niqin kanssa kappaleen ”Tak Taki”, joka julkaistiin U-Niqin albumilla *Het Kapitalisme* (2008).
Vuonna 2011 Drenthe levytti kappaleen tyttärestään kappaleen nimi oli Jemay-Lee. Drenthe on tehnyt kappaleeseen musiikkivideon.

## Saavutukset

* Espanjan pääsarjamestaruus: 2008
* Espanjan supercup: 2008
* Alle 21-vuotiaiden Euroopan-mestaruus: 2007

## Lähteet

## Aiheesta muualla

* Royston Drenthen esittely Evertonin sivustolla
Winston-Salem

**Winston-Salem** on kaupunki Pohjois-Carolinan osavaltiossa Yhdysvalloissa. Se on osavaltion neljänneksi suurin kaupunki ja sijaitsee Forsythin piirikunnassa. Vuonna 2004 kaupungissa oli asukkaita 203&nbsp;259. 

Laajemmalla suurkaupunkialueella Winston-Salemissa ja sen ympäristössä asuu yhteensä noin 650&nbsp;000 ihmistä. Suurkaupunkialueeseen kuuluvat Forsythin, Davidsonin ja Stokesin piirikunnat sekä väestölaskennalliset alueet Winston-Salem, High Point ja Thomasville.

Winston-Salemin asukkaiden keski-ikä on varsin alhainen, sillä kaupungissa on paljon korkeakouluja. Väestö on myös etnisesti monipuolista.

Kaupungissa sijaitsee Wake Forest University, joka siirrettiin sinne Raleigh’n läheltä vuonna 1956. Winston-Salemissa toimii myös Winston-Salemin osavaltionyliopisto, Carolina Christian College, Piedmont International University, Salem College ja Pohjois-Carolinan yliopiston taidekoulu. Lähistöllä sijaitsevat myös Davidson County Community College ja Forsyth Technical Community College sekä pieni kristillinen Laurel University.

Winston-Salemin suurimpia työnantajia ovat terveydenhoitoalalla toimivat Novant Health (8&nbsp;100 työntekijää 2016) ja Wake Forestin yliopistosairaala (12&nbsp;900) sekä tupakkayhtiö R. J. Reynolds (3&nbsp;000) ja alusvaatevalmistaja Hanes (2&nbsp;500), joiden molempien pääkonttorikin sijaitsee kaupungissa. Reynolds-tupakkayhtiö on perustettu Winston-Salemissa vuonna 1875 ja työllistänyt siellä suurimmillaan jopa 30 tuhatta ihmistä. Sillä oli aiemmin kaupungin mukaan nimetyt savukemerkit Winston ja Salem, mutta ne myytiin vuonna 2015 Imperial Tobaccolle.

Kaupungissa sijaitsee myös pankki- ja vakuutusjätti BB&T:n pääkonttori.

## Lähteet
* City of Winston-Salem: City Information 

### Viitteet
Dianbobo Baldé

**Dianbobo "Bobo" Baldé** (s. 5. lokakuuta 1976, Marseille, Ranska) on guinealainen uransa lopettanut jalkapalloilija. 192 senttimetriä pitkä Baldé pelasi keskuspuolustajana.

Baldé edusti ammattilaisuransa aikana Ranskassa Marseillen B-joukkuetta (1994–1999), Mulhousea (1997–1998, laina), Cannesia (1998–1999, laina) ja Toulousea (1999–2001). Vuonna 2001 hän siirtyi skotlantilaiseen Celticiin. Baldélle ei tarjottu kesällä 2009 enää uutta sopimusta ja hän palasi Ranskaan. Vuosina 2009–2011 hän edusti Valenciennesia ja vuosina 2011–2012 Arles-Avignonia, jossa lopetti uransa.

Yhteensä Baldé pelasi urallaan 62 ottelua Ranskan pääsarjassa Ligue 1:ssä, 117 ottelua Ligue 2:ssa ja 161 ottelua Skotlannin valioliigassa. Hän voitti Skotlannin-mestaruuden viisi kertaa ja Skotlannin cupin kolmesti.

Guinean maajoukkueessa Baldé pelasi vuosina 2002–2012 yhteensä 54 ottelua, joissa hän teki kaksi maalia.

## Lähteet
Jiří Jarošík

**Jiří Jarošík** (s. 27. lokakuuta 1977 Ústí nad Labem, Tšekkoslovakia) on tšekkiläinen jalkapalloilija, joka edustaa espanjalaista Real Zaragozaa. 193 senttimetriä pitkän Jarošíkin pelipaikka on keskikentällä.

Jarošík on edustanut ammattilaisuransa aikana myös Sparta Prahaa (1996–2003), Slovan Libereciä (1997–1998, laina), Moskovan TsSKA:ta (2003–2005), Chelseaa (2005–2006) ja Birminghamia (2005–2006, laina). Celticissä hän on pelannut vuodesta 2006 lähtien.

Tšekin maajoukkueessa vuonna 2001 debytoinut Jarošík on pelannut 20 A-maaottelua.

## Lähteet
Dan Donegan

**Dan Donegan** (s. 1. elokuuta 1968 Oak Lawn, Illinois, Yhdysvallat) on metalliyhtye Disturbedin kitaristi ja yksi perustajajäsenistä.

Donegan aloitti kitaransoiton teini-ikäisenä ja perusti yhtyeen nimeltä Vandal, joka soitti glam metalia. Hän on soittanut Disturbedissa sen perustamisesta lähtien, vuodesta 1996.

## Aiheesta muualla
*Disturbedin virallinen sivusto
Hakan Şükür

**Hakan Şükür** (s. 11. syyskuuta 1971 Adapazarı, Turkki) on entinen turkkilainen jalkapalloilija, pelipaikaltaan hyökkääjä. Hän edusti istanbulilaista Galatasarayta kolmetoista kautta ja pelasi sen lisäksi muun muassa Englannin Valioliigassa Blackburnin sekä Italian Serie A:ssa Torinon, Interin ja Parman riveissä. 

Eräs Hakan Şükürin ennätyksistä kansainvälisissä otteluissa on jalkapallon maailmanmestaruuskilpailujen nopein maali, joka syntyi pelikellon näyttäessä 10,8 sekuntia Turkin ja Etelä-Korean välisessä pronssiottelussa vuoden 2002 kisoissa.

Şükür pelasi 112 maaottelua vuosina 1992–2007. Hän teki 51 maaottelumaalia, mikä on Turkin maajoukkueen historiassa ylivoimaisesti eniten. Maaottelumäärissä hänen edellään on turkkilaisista vain maalivahti Rüştü Reçber. Şükür pelasi EM-kilpailuissa vuosina 1996 ja 2000 sekä MM-kilpailuissa 2002.

Urheilu-uransa jälkeen Şükür valittiin vuonna 2011 Turkin parlamentin, suuren kansankokouksen jäseneksi Istanbulista. Hänet valittiin Oikeus ja kehitys -puolueen ehdokkaana, mutta hän jätti puolueen joulukuussa 2013 vastalauseena Turkin hallituksen toimille Fethullah Gülenin perustamaa Hizmet-liikettä kohtaan. Nykyään (2022) Şükür elää poliittisessa maanpaossa Yhdysvalloissa lähes varattomana ja toimii Uber-taksinkuljettajana. Turkissa häntä uhkaa jopa neljän vuoden vankeustuomio.

## Lähteet
Kodifiointi

**Kodifiointi** (, puunrunko; puutauluista koottu kirja) on koonnos, jossa voimassa olevat lain säännökset on lainsäädäntötoimin järjestetty yhtenäiseksi kirjaksi. 

*Koontaminen* on hajallaan ja eri lähteissä olevan normiston yhdenmukaistamista yhdeksi kokoelmaksi, koodeksiksi eli koonnokseksi. Kodifioinnin avulla voidaan yhdentää oikeudenkäyttöä ja hallintokäytäntöä.

## Kodifikaatioita
Eri maissa eri aikoina säädettyjä lain kodifikaatioita ovat olleet esimerkiksi:

* Hammurabin laki, Babylonia
* Kahdentoista taulun lait, Rooman valtakunta
* Corpus iuris civilis, Bysantti
* Maunu Eerikinpojan maanlaki, Ruotsi
* Kristofer-kuninkaan maanlaki, Ruotsi
* Vuoden 1734 laki, Ruotsi
* Code Civil (Code Napoléon), Ranska
* Bürgerliches Gesetzbuch, Saksa

## Lähteet
* 
### Viitteet
Artur Boruc

**Artur Boruc** (s. 20. helmikuuta 1980 Siedlce, Puola) on puolalainen jalkapalloilija. pelipaikaltaan maalivahti. 193 senttimetriä pitkä Boruc edustaa Puolan Ekstraklasassa pelaavaa Legia Varsovaa.

## Ura
Boruc on edustanut uransa aikana Pogoń Siedlceä (1998–1999), Legia Varsovaa (1999–2005) ja Dolcan Ząbkia (2000, laina). Celticiä hän edusti vuodet 2005–2010, Fiorentinaa vuodet 2010–2012 ja Southamptonia 2012–2015. Kaudella 2014–2015 hän pelasi lainalla Bournemouthissa, jonne siirtyi pysyvällä siirrolla kesällä 2015.

Puolan maajoukkuessa Boruc debytoi vuonna 2004. Hän on pelannut 65 A-maaottelua ja pelasi MM-kisoissa 2006 sekä EM-kisoissa 2008. Hän oli varamaalivahtina EM-kisoissa 2016.

### Meriitit pelaajana

* Puolan mestaruus: 2002
* Puolan Liigacup: 2002
* Skotlannin mestaruus (3): 2006, 2007, 2008
* Skotlannin Cup (2): 2005, 2007
* Skotlannin Liigacup (2): 2006, 2009

## Lähteet
* 
* 

### Viitteet
Jack C. Haldeman II

**Jack Carroll ”Jay” Haldeman II** (18. joulukuuta 1941 – 1. tammikuuta 2002) oli yhdysvaltalainen biologi ja tieteiskirjailija. Hän oli tieteiskirjailija Joe Haldemanin vanhempi veli.

## Bibliografia

### Romaanit

* *Vector Analysis* (1978) 
* *The Fall Of Winter* (1985)
* *There Is No Darkness* (1983, toinen kirj. Joe Haldeman)
* *Echoes Of Thunder* (1991, toinen kirj. Jack Dann)
* *High Steel* (1993, toinen kirj. Jack Dann)

### Sarjat

**Star Trek Adventures**
* 4. *Perry's Planet* (1984)

**Spaceways**
* 11. *The Iceworld Connection* (1983, toinen kirj. Jack Dann)

**Bill, Linnunradan sankari**
* 5. *Bill, Linnunradan sankari zombievampyyrien planeetalla* (1991, toinen kirj. Harry Harrison)

## Lähteet

## Aiheesta muualla

*
Héctor Scarone

**Héctor Pedro Scarone** (26. marraskuuta 1898 Montevideo – 4. huhtikuuta 1967 Montevideo) oli uruguaylainen jalkapalloilija ja jalkapallovalmentaja. Hän on Uruguayn maajoukkueen kaikkien aikojen paras maalintekijä.

Scarone pelasi vuosina 1917–1930 yhteensä 51 maaottelua, joissa hän teki 31 maalia. Hän voitti maajoukkueen kanssa Etelä-Amerikan-mestaruuden vuosina 1917, 1923, 1924 ja 1926, olympiakultaa vuosina 1924 ja 1928 sekä maailmanmestaruuden vuonna 1930. Seurajoukkueuransa (1913–1939) Scarone edusti pääosin Nacionalia, mutta teki lyhyitä vierailuja espanjalaisessa Barcelonassa (1926) sekä italialaisissa Internazionalessa (1931–1932, 1934) ja Palermossa (1932). Nacionalissa hän voitti Uruguayn pääsarjamestaruuden kahdeksan kertaa. Uransa hän päätti Montevideo Wanderersissa.

Pelaajauransa jälkeen Scarone valmensi Nacionalia ja espanjalaista Real Madridia (1951–1952).

## Lähteet

## Aiheesta muualla
* Héctor Scaronen esittely Nacionalin sivustolla
Hohenheimin yliopisto

**Hohenheimin yliopisto** () on Baden-Württembergin pääkaupungin Stuttgartin vanhin korkeakoulu. Sen on perustanut vuonna 1818 Württembergin kuningas Vilhelm I. Yliopiston painopistealoja ovat maatalous- ja taloustieteet sekä luonnontieteet. 

Yliopistossa opiskelee 9&nbsp;220 opiskelijaa. Vuonna 2012 sillä oli henkilökuntaa 2&nbsp;104 henkilön verran, joista professoreja oli 114. Yliopiston vuosibudjetti on noin 122 miljoonaa euroa. Yliopiston päärakennuksena toimii Hohenheimin linna.

## Lähteet

## Aiheesta muualla

* Hoheimin yliopisto
Lontoon pommitukset

**Lontoon pommitukset** toisessa maailmansodassa alkoivat 7. syyskuuta 1940 ja päättyivät 11. toukokuuta 1941. Pommitusten aluksi Saksan ilmavoimat pommitti Lontoota 57 peräkkäisenä päivänä tai yönä. Brittiläisessä kirjallisuudessa tämä ajanjakso tunnetaan nimellä **the Blitz** saksan kielen salamaa tarkoittavan sanan mukaan.

Iso-Britannia oli julistanut Saksalle sodan vuonna 1939 tämän miehitettyä Puolan. Jo tässä vaiheessa arvioitiin, että Lontoota tultaisiin pommittamaan ennemmin tai myöhemmin ja 13&nbsp;% lontoolaisista (mukana paljon lapsia) pakeni maaseudulle. Odotettuja pommituksia ei kuitenkaan heti tullut ja suuri osa evakuoiduista ihmisistä palasi pian Lontooseen jatkamaan tavallista elämää.

Pommitukset Britanniaan alkoivat kesäkuun 1940 aikana ja kohdistuivat alussa sotilaallisesti strategisiin kohteisiin, kuten armeijan tukikohtiin, lentokentille ja tehtaisiin pääasiassa Etelä-Englannissa. Saksalaisten ilmaylivoima sai aikaan paljon tuhoja ja tappioita kuninkaallisille ilmavoimille. Jonkun aikaa näytti jo siltä, että ilmaherruus Britannian ilmatilassa olisi siirtymässä täysin saksalaisille.

Syyskuussa 1940 saksalaiset kuitenkin muuttivat taktiikkaansa ja alkoivat keskittää pommituksiaan Lontooseen tarkoituksenaan luhistaa teollinen toiminta ja siviilien luottamus hallintoonsa. Ensimmäiset pommitusaallot alkoivat 7. syyskuuta 1940 ja kohdistuivat aluksi East Endiin. Syyskuun puolivälin jälkeen pommitukset laajenivat eri puolille Lontoota. Pommituksia tehtiin pääsääntöisesti öisin, koska valoisan aikaan pommikonelaivueet kärsivät liian suuria tappioita.

Sadat pommikoneet aiheuttivat Lontoossa suuria aineellisia tappioita ja tappoivat tuhansia ihmisiä. Tiet, rautatiet, viemäristö, kaasu- ja vesiputkisto tuhoutuivat laajoilta alueilta. Vaurioiden korjaus oli kuitenkin hyvin tehokasta ja saksalaisten tavoitteet Lontoon teollisuuden ja kaupankäynnin lamauttamiseksi eivät toteutuneet.

Marraskuussa 1940 pommitukset hajautettiin myös muihin kaupunkeihin, mutta Lontoota pommitettiin edelleen toisinaan. Tätä jatkui toukokuuhun 1941, jolloin pommitukset lopetettiin Saksan keskittyessä hyökkäysvalmisteluihin Neuvostoliittoon.

7. syyskuuta – 31. joulukuuta välisenä aikana Lontoossa kuoli 13&nbsp;339 ihmistä, ja 17&nbsp;937 haavoittui vakavasti.

## Lähteet
Stolypinin reformi

**Stolypinin reformi** oli Venäjän keisarikunnan pääministeri Pjotr Stolypinin mukaan nimetty, vuonna 1906 aloitettu uudistusohjelma. Sen tarkoituksena oli uudistaa Venäjän maataloutta siten, että tilakoko olisi kasvanut ja tilattomaksi jäänyt väestönosa olisi siirtynyt teollisuustyövoimaksi kaupunkeihin. Kyläyhteisöistä (*mir*) eroaminen sallittiin ja itsenäiseksi maanviljelijäksi ryhtyminen tuli mahdolliseksi. Pyrkimyksenä oli synnyttää yritteliäisyyttä ja parantaa talouden monimuotoisuutta. Aloitettiin myös isojako, joka tarjoaisi viljelijöille edullisesti valtion ja aatelin maita. Pyrittiin synnyttämään varakkaiden maanviljelijöiden (kulakkien) ryhmä.

Reformin taustalla oli vuoden 1905 vallankumous, joka oli osoittanut, etteivät kyläyhteisöt olleet hallituksen näkökulmasta yhteiskunnallisen vakauden tae, kuten niiden puolustajat olivat mainostaneet, vaan pikemminkin levottomuuksien aiheuttajia. Heikentämällä kyläyhteisöjä Stolypin pyrki lisäämään järjestystä yhteiskuntaan, mutta samalla myös parantamaan maatalouden tuottavuutta. Uudistuksia ryhtyi toteuttamaan  maatalousministeri Aleksandr Krivošein. 

Uudistuksella oli vastustajia. Äärivanhoillinen aatelisto katsoi sen etujensa vastaiseksi. Heidän poliittinen tukipilarinsa oli Venäjän valtakunnanneuvosto, joka alkoi juonitella Stolypiniä vastaan, minkä on katsottu johtaneen Stolypinin murhaan vuonna 1911. Toisaalta uudistus jätti maaseudun laajan kansankerroksen puutteenalaiseksi, jos he jäivät ilman maata. Bolševikit käyttivät tätä kannatuksensa laajentamiseen, ja he julistivat maadekreetin, jonka mukaan maatalousmaa jaettiin periaatteessa kaikille.

Maatalouden tuottavuuden parantamisessa Stolypinin reformi onnistui. Maatalouden tuotantomäärät kasvoivat jyrkästi vuosien 1906 ja 1914 välisenä aikana.

## Lähteet
Jevgeni Preobraženski

**Jevgeni Aleksejevitš Preobraženski** (; 1886–1937) oli neuvostovenäläinen taloustieteilijä, jonka mukaan Neuvostoliiton teollistumisen esteenä oli saksikriisi eli se, että maaseutu otti osansa parantuneesta taloudellisesta tilanteesta eikä välttämättä kaupungeissa vielä kehittymässä oleva teollisuus ollut tuotantokustannustensa puolesta vielä tehokasta, minkä vuoksi teollistumista voitaisiin jouduttaa pitämällä maaseudun tulot pieninä.

Preobrazhenski korosti erityisesti ”sosialistisen kasautumisen" mahdollisuutta, jolla voitaisiin korvata kapitalistinen vaihe laajentamalla teollisuutta talonpoikaisväestön kustannuksella. Tämä olisi kuitenkin toteutettava hintojen avulla, ei pakkokeinoilla.

Jevgeni Preobraženski julkaisi asiasta kirjan, mikä osaltaan oli luomassa perustaa sille, että Neuvostoliitossa päätettiin nopeuttaa teollistumista teollistamalla valtion voimin raskaaseen teollisuuteen, aloittamalla viisivuotissuunnittelu ja maatalouden pakkokollektivisointi.

Preobraženskin kanssa eri mieltä talouspolitiikasta oli Lev Kamenev, joka piti politiikkaa niin maaseudunvastaisena, että se hänen mukaansa rikkoi työläisten ja talonpoikien liiton, mihin neuvostovalta oli ideologisesti vedonnut.

Preobraženskin teoriat olivat myös Nikolai Buharinin kannattaman NEP:in eli uuden talouspolitiikan vastainen, ja  Preobrazhenski lähetettiin Siperiaan. Preobrazhenskistä tuli vielä joksikin aikaa Josif Stalinin suosikki, ja hän palasi takaisin julkiseen elämään vuonna 1930. Preobrazhenskin ennustus Stalinin teollistamissuunnitelmien aiheuttamasta kriisistä johti kuitenkin siihen, että hänet pidätettiin vuonna 1936 ja ammuttiin vuonna 1937.

## Lähteet
Paavo Pesusieni elokuva

**Paavo Pesusieni elokuva** on vuonna 2004 ensi-iltansa saanut animaatioelokuva, joka perustuu Nickelodeonin tuottamaan televisiosarjaan Paavo Pesusieni. Elokuvan ohjasi alkuperäisen sarjan luonut Stephen Hillenburg ja pääosaa esitti Tom Kenny.

## Juoni

Tangalassa on ongelmia: kuningas Neptunuksen kruunu on kateissa, ja johtaja Rapua epäillään sen kähveltämisestä. Hankkiakseen kruunun takaisin ja pelastaakseen johtaja Ravun Paavo Pesusieni suuntaa yhdessä parhaan ystävänsä Patrik Tähtösen kanssa kohti kavalaa Kotilokaupunkia.

## Ääninäyttelijät
### Alkuperäiset

### Suomenkieliset

Suomenkielisen version on tehnyt PVP Voice Oy.
Anastasia Lapsui

**Anastasia Lapsui** (s. 1944 Nida, Jamalin Nenetsia, Neuvostoliitto) on Suomessa vuodesta 1993 asunut Neuvostoliitossa syntynyt elokuvaohjaaja ja -käsikirjoittaja, joka on kansallisuudeltaan nenetsi. Nenetsin kieli kuuluu suomen kielen tavoin uralilaisiin kieliin.
__NOTOC__
Siperian luoteisosassa Jäämeren rannalla sijaitsevassa Jamalin Nenetsiassa syntynyt Lapsui valmistui Sverdlovskissa sijaitsevasta Uralin yliopistosta. Ennen elokuvauraansa hän oli radiotoimittaja Salehardin kaupungissa mutta teki myös käsikirjoituksia. Hän on ohjannut yhdessä miehensä Markku Lehmuskallion kanssa elokuvia nenetseistä, saamelaisista ja yleensä pienistä alkuperäiskansoista. 

Vuonna 2007 valmistuneesta elokuvasta *Matkalla* Lapsui sanoo:

## Filmografia
* *[[Poron hahmossa pitkin taivaankaarta...]]* 1993, leikkaus, musiikki, kertoja, äänitys
* *[[Kadotettu paratiisi (vuoden 1994 elokuva)|Kadotettu paratiisi]]* 1994, suunnittelu, käännökset nenetsi/suomi, leikkaus, äänitys
* Jäähyväisten kronikka 1995, leikkaus
* *[[Anna (vuoden 1997 elokuva)|Anna]]* 1997, ohjaus, käsikirjoitus
* *[[Uhri – elokuva metsästä]]* 1998, ohjaus, suunnittelu, äänitys, leikkaus
* *[[Seitsemän laulua tundralta]]* 2000, ohjaus, puvustus, leikkaus, lavastus, käsikirjoitus
* *[[Paimen (vuoden 2001 elokuva)|Paimen]]* 2001, ohjaus, käsikirjoitus
* *[[Elämän äidit]]* 2002, ohjaus, leikkaus, ääni, laulut
* *[[Jumalan morsian]]* 2003, ohjaus, puvustus, käsikirjoitus
* *[[Fata Morgana (vuoden 2005 elokuva)|Fata Morgana]]* 2005, käsikirjoitus, leikkaus, äänitys
* *[[Saamelainen (vuoden 2007 elokuva)|Saamelainen]]* 2007, ohjaus, leikkaus
* *[[Matka (elokuva)|Matka]]* 2007, ohjaus, käsikirjoitus, leikkaus
* *[[Maan muisti]]*, 2009, ohjaus, tuottaja, käsikirjoitus, leikkaus
* *[[Sukunsa viimeinen]]*, 2010
* *[[Yksitoista ihmisen kuvaa]]*, 2012, ohjaus, käsikirjoitus, leikkaus
* *[[Tsamo]]*, 2015
* *[[Pyhä (elokuva)|Pyhä]]*, 2017, (nimellä Anastasia Lapsuy)

## Kirjat
* 

## Palkinnot ja tunnustukset
*Jussi-palkinto 2001, paras elokuva
*Suomi-palkinto 2009
*Taiteilijaeläke 2014

## Lähteet
* Helsingin Sanomat 26.7.2007, s. C6 ja artikkeli Helsingin Sanomien internetsivuilla
* Native Networks 
* Tiedote 25.11.2009: Vuoden 2009 Suomi-palkinnot taiteellisesta luomistyöstä jaettu

### Viitteet

## Kirjallisuutta
* 

## Aiheesta muualla
*
*Kumppani-lehti 
*Festival News
*Skenet
Juovakenguru

**Juovakenguru** (*Lagostrophus fasciatus*) on pussieläin, joka elää nykyään kolmella Australian länsipuolella olevalla saarella. Se on ainoa *Lagostrophus*-suvun ja Sthenurinae-alaheimon vielä elossa oleva laji. Juovakenguru eli ennen myös Australian mantereella, mutta kuoli sieltä sukupuuttoon ilmeisesti vuonna 1963; viimeinen näköhavainto siitä tehtiin vuonna 1906. Mantereelta katoaminen johtui mahdollisesti elinalueen hävittämisestä, ruoan vähenemisestä sekä saalistajien lisääntymisestä.

## Käytös
Juovakenguru on sosiaalinen yöeläin ja elää yleensä ryhmissä pesimisalueella. Pesät sijaitsevat tiheiköissä ja tiheiden pensaiden alla. Lajin urokset ovat erittäin aggressiivisia; aggressiivisuus ilmenee erityisesti urosten kesken ravinnosta taisteltaessa.

## Ulkonäkö
Juovakengurut ovat pienikokoisia; ne painavat noin 1,7&nbsp;kg, naaraat ovat hieman uroksia painavampia. Kengurut ovat päästä häntään 80&nbsp;cm:n pituisia, josta hännän pituus on noin puolet (keskimäärin 37,5&nbsp;cm). Kuono on lyhyt ja turkki on pitkä ja harmaa, jossa on keltaisia ja hopeita täpliä. Alavatsalla turkki muuttuu vaaleamman harmaaksi. Selän puolella turkissa on keskiselältä lähteviä mustia raitoja, jotka jatkuvat aina hännän alkuun asti.

## Ravinto
Juovakenguru on kasvinsyöjä ja saa suurimman osan tarvitsemastaan nesteestä syömistään kasveista. Ruokavalio koostuu erilaisista ruohoista, hedelmistä sekä muista syötävistä kasveista.

## Lisääntyminen
Kiima-aika alkaa joulukuussa ja päättyy syyskuussa. Juovakenguru tulee lisääntymiskykyiseksi vuoden iässä mutta lisääntyy yleensä vasta toisena elinvuotenaan. Tiineys kestää muutaman kuukauden. Poikasia syntyy normaalisti vain yksi, mutta joskus naaras synnyttää vuoden aikana kahdesti. Poikaset pysyvät naaraan pussissa puoli vuotta, jonka jälkeen naaras hoitaa poikasta vielä kolmisen kuukautta. Tilanteissa, jossa poikanen kuolee, on joillakin naarailla toinen sikiö, josta voidaan synnyttää uusi poikanen.

## Lähteet
Kaksitäplähaukkakala

**Kaksitäplähaukkakala** (*Amblycirrhitus bimacula* vanh. *Amblycirrhitus bimaculata*) on  haukkakaloihin kuuluva kala.

## Koko ja ulkonäkö
Kaksitäplähaukkakala kasvaa noin 8&nbsp;cm pitkäksi.  Siinä on vaalealla pohjalla hiekanruskeita kuvioita. Kaksi silmätäplää sijaistevat silmän takana ja kyljen yläosassa selkäevän takareunan kohdalla.  

## Alkuperä
Täplähaukkakala elää luonnossa Indopasifisella merialueella: Itä-Afrikasta Mangarevalle, Tuamotu-saarille ja Havaijille, pohjoisessa Taiwanin ympäristöön asti ja koko Mikronesiassa.

## Käyttäytyminen
Kaksitäplähaukkakalaa voi pitää riutta-akvaariossa korallien kanssa, mutta pienet kalat ja katkaravut joutuvat helposti sen syömiksi.  Se piileskelee korallien koloissa, ja on muutenkin arempi kuin muut haukkakalat.  

## Ravinto
Kaksitäplähaukkakala syö luonnossa merenpohjan selkärangattomia. Akvaariossa sille annetaan lihapitoista ruokaa joko kuivattuna tai mieluummin pakastettuna, ja sitä tulisi ruokkia ainakin kerran päivässä.

## Lähteet
Roberto Gerhard

**Robert**, myöh. **Roberto Juan René Gerhard i Ottenwaelder** (25. syyskuuta 1896 Valls, Katalonia, Espanja – 5. tammikuuta 1970 Cambridge, Yhdistynyt kuningaskunta) oli espanjalainen säveltäjä. Hän oli isänsä puolelta sveitsiläistä ja äitinsä puolelta elsassilaista sukua.

Gerhard syntyi Vallsissa, Kataloniassa, ja opiskeli pianonsoittoa Enrique Granadosin ja sävellystä Felipe Pedrellin johdolla. Hän oli myös Arnold Schönbergin ainoana espanjalaisena oppilaana Wienissä ja Berliinissä. Hän palasi Barcelonaan vuonna 1928.

Gerhard pakeni Espanjan sisällissodan puhjettua Ranskaan eikä koskaan palannut vakituisesti kotiseuduilleen. Hän asettui Cambridgeen, Englantiin. Hän kärsi 1950-luvulta alkaen sydänvaivoista. Hän kuoli Cambridgessa 1970. 

Gerhardilta valmistui neljä sinfoniaa. Viidennestä on säilynyt luonnoksia vuodelta 1969. Lisäksi tuotantoon kuuluu mm. näyttämö- ja kamarimusiikkia. 

## Kirjallisuutta
*
Dolj (piirikunta)

**Dolj** on piirikunta Romanian Olteniassa. Piirikunnan pääkaupunki on Craiova. Sen pinta-ala on 7&nbsp;414&nbsp;km² ja siellä on noin 650&nbsp;548 asukasta (vuonna 2014).

## Maantiede
Piirikunnan pinta-ala on yhteensä 7 414 km². Alueen läpi virtaa Tonava ja 6 % sen pinta-alasta on aavikkoa.

Doljin piirikunta rajautuu idässä Oltin piirikuntaan, lännessä Mehedinţin piirikuntaan, pohjoisessa Gorjin ja Vâlcean piirikuntiin sekä etelässä Bulgarian Vidinin, Montanan ja Vratsan alueisiin.

## Kaupungit ja kunnat
### Kaupungit
*Băilești
*Bechet
*Calafat
*Craiova
*Dăbuleni
*Filiaşi
*Segarcea

### Kunnat

*Afumaţi
*Almăj
*Amărăştii de Jos
*Amărăştii de Sus
*Apele Vii
*Argetoaia
*Bârca
*Bistreţ
*Botoşeşti-Paia
*Brabova
*Brădeşti
*Braloştiţa
*Bratovoeşti
*Breasta
*Bucovăţ
*Bulzeşti
*Călăraşi
*Calopăr
*Caraula
*Cârcea
*Cârna
*Carpen
*Castranova
*Catane
*Celaru
*Cerăt
*Cernăteşti
*Cetate
*Cioroiaşi
*Ciupercenii Noi
*Coşoveni
*Coţofenii din Dos
*Coţofenii din Faţă
*Daneţi
*Desa
*Dioşti
*Dobreşti
*Dobroteşti
*Drăgoteşti
*Drănic
*Fărcaş
*Galicea Mare
*Galiciuica
*Gângiova
*Gherceşti
*Ghidici
*Ghindeni
*Gighera
*Giubega
*Giurgiţa
*Gogoşu
*Goicea
*Goieşti
*Greceşti
*Întorsura
*Işalniţa
*Izvoare
*Leu
*Lipovu
*Măceşu de Jos
*Măceşu de Sus
*Maglavit
*Malu Mare
*Mârşani
*Melineşti
*Mischii
*Moţăţei
*Murgaşi
*Negoi
*Orodel
*Ostroveni
*Perişor
*Pieleşti
*Piscu Vechi
*Pleniţa
*Pleşoi
*Podari
*Poiana Mare
*Predeşti
*Radovan
*Rast
*Robăneşti
*Rojişte
*Sadova
*Sălcuţa
*Scăeşti
*Seaca de Câmp
*Seaca de Pădure
*Secu
*Siliştea Crucii
*Şimnicu de Sus
*Sopot
*Tălpaş
*Teasc
*Terpeziţa
*Teslui
*Ţuglui
*Unirea
*Urzicuţa
*Valea Stanciului
*Vârtop
*Vârvoru de Jos
*Vela
*Verbiţa

## Väestö
Vuoden 2011 väestönlaskennan mukaan piirikunnassa oli 618 335 asukasta ja sen väestötiheys oli 99 asukasta neliökilometrillä.

Piirikunnan asukkaista romanialaisia on 96 %, romaneja 3 % sekä serbejä ja bulgarialaisia 1 %.

## Katso myös
* Luettelo Valakian hallitsijoista

## Lähteet

## Aiheesta muualla

* Piirikunnan viralliset internetsivut
Tomás Bretón

**Tomás Bretón** (29. joulukuuta 1850 – 2. joulukuuta 1923) oli espanjalainen säveltäjä. 

Bretón syntyi ja aloitti opintonsa Salamancassa. Hän muutti 16-vuotiaana Madridiin ja pääsi opiskelemaan konservatorioon Emilio Arrietan johdolla. Hän suoritti lisäopintoja Roomassa, Milanossa, Wienissä ja Pariisissa. 

Bretón sai vuonna 1872 yhdessä Ruperto Chapín kanssa konservatorion ensimmäisen palkinnon ja nousi myöhemmin sen johtajaksi. Hän kuoli Madridissa 72-vuotiaana. Hänen tuotantoonsa kuuluu mm. lukuisia zarzueloja, kuten *La verbena de la paloma*, mutta myös erinäisiä kamarimusiikkiteoksia.
Sthenurinae

**Sthenurinae** on kenguruiden (Macropodidae) heimoon kuuluva alaheimo. Ainoastaan yksi alaheimon lajeista on nykyisin elossa; muut lajit elivät pleistoseenikaudella.

## Suvut

*†*[[Hadronomas]]*
*†*[[Eosthenurus]]*
*†*[[Sthenurus]]*
*†*[[Procoptodon]]*
*†*[[Nambaroo]]*
*†*[[Wururoo]]*
*†*[[Ganawamaya]]*
*†*[[Balbaroo]]*
*†*[[Silvaroo]]*
*†*[[Simosthenurus]]*
* *[[Juovakenguru|Lagostrophus]]*

## Lähteet
Medicaid

**Medicaid** on Yhdysvaltain sairausvakuutusjärjestelmä, joka on suunnattu matalatuloisille. Medicaid perustettiin 1965. Sen rahoittavat osavaltiot, jotka käyttävät ohjelmasta omia nimiään kuten "Medi-Cal" Kaliforniassa, "MassHealth" Massachusettsissa ja "TennCare" Tennesseessa. Sitä hallinnoi Terveyspalvelu- ja sairasvakuutuskeskus *Centers for Medicare & Medicaid Services CMS*.

Medicaidiin ovat oikeutettuja vähintään *Aid to Families with Dependent Children* -ohjelmaan oikeutetut, alle kuusivuotiaat lapset ja raskaana olevat naiset, joiden perheen tulotaso on korkeintaan 133 % liittovaltion määritellystä köyhyysrajasta, 30. syyskuuta 1983 jälkeen syntyneet alle 19-vuotiaat, joiden perheen tulot ovat alle köyhyysrajan, Supplemental Security Incomen saajat, adoptio- tai sijaisvanhemmuusavustuksia saavat. Osavaltio voi myös taata tuen eräille muille rajatuille ryhmille. 

Medicaidia ei tule sekoittaa Medicareen, joka on liittovaltion rahoittama eläkeläisten sairausvakuutus.

## Aiheesta muualla

*Medicaid-vakuutuksen verkkosivu
*Terveyspalvelu- ja sairasvakuutuskeskusten verkkosivu
Ruperto Chapí

**Ruperto Chapí** (27. maaliskuuta 1851 – 25. maaliskuuta 1909) oli espanjalainen säveltäjä. Hän kuuluu yhdessä Tomás Bretónin kanssa zarzuelan tunnetuimpiin nimiin, mutta sävelsi myös oopperan *Margarita la tornera* (ensiesitys 1909).

Chapí syntyi Villenassa, Alicantessa, valencialaisen parturin pojaksi. Hän kuoli Madridissa 57-vuotiaana. 

## Teoksia
* *Sinfonía en Re* (1880)
* *La tempestad* (1882)
* *La bruja* (1887)
* *Mujer y reina* (1891)
* *El rey que rabió* (1891)
* *El tambor de granaderos* (1894)
* *La revoltosa* (1897)
* *Margarita la tornera* (1909)
Cahiers du cinéma

**Cahiers du cinéma** [kaje dy sinema] on vaikutusvaltainen ranskalainen elokuva-alan lehti, jonka perustivat vuonna 1951 André Bazin, Jacques Doniol-Valcroze ja Joseph-Marie Lo Duca. Sen taustalla on vanhempi alan lehti *Revue du Cinéma*, ja mukana oli myös jäseniä kahdesta pariisilaisesta elokuvakerhosta *Objectif 49* (muun muassa Robert Bresson, Jean Cocteau ja Alexandre Astruc) ja *Ciné-Club du Quartier Latin*. Alkujaan toimittajana oli Éric Rohmer (eli Maurice Scherer), ja muita sen kirjoittajia olivat Jacques Rivette, Jean-Luc Godard, Claude Chabrol ja François Truffaut.

Kultakaudellaan lehti vaikutti voimakkaasti ranskalaiseen elokuvamakuun, niin sanotun uuden aallon syntyyn, sekä auteur-teorian leviämiseen. Cahiers du cinéman kirjoit­tajat löysivät muiden kaupal­lisena pitämästä amerikka­laisesta elokuvasta suuria ohjaajaneroja, joita lehti ryhtyi nostamaan: näitä olivat esimerkiksi Alfred Hitchcock ja Howard Hawks. 

## Lähteet

## Aiheesta muualla
*Lehden internetsivut
*Arkisto
Magda Szabó

**Magda Szabó** (5. lokakuuta 1917 Debrecen, Unkari – 19. marraskuuta 2007 Kerepes, Unkari) oli unkarilainen kirjailija. Hän valmistui 1940 Debrecenin yliopistosta latinan- ja unkarin opettajaksi. 

Szabó aloitti uransa runoilijana, mutta varsinaisesti hän nousi maineeseen vuoden 1956 jälkeen romaaneillaan, joita on käännetty monille kielille.  Hän sai vuonna 1949 Baumgarten-palkinnon, joka kuitenkin peruttiin poliittisista syistä, sillä vuosina 1949–1956 hänen teostensa julkaisu oli kommunistisessa Unkarissa kiellettyä. Hänen 1958 ilmestynyt romaaninsa *Fresko* sai heti lukijoiden suosion.

Szabó sai lukuisia palkintoja kotimaassaan. Lisäksi hänelle myönnettiin vuonna 2003 Ranskan Prix Femina parhaasta ulkomaisesta romaanista. Hänen teoksensa *Abigél* (1970) valittiin *Big Read* -äänestysohjelman unkarilaisessa versiossa kuudenneksi parhaaksi romaaniksi. Hän sai vuoden 1978 Kossuth-palkinnon.

Szabón teoksiin kuuluvat *Metsäkauris* (1962), *Paulan tähden* (1967), *Régimódi történet* (1977) ja *Für Elise* (2002).

## Suomennetut teokset
* *Metsäkauris* (*Az őz*, 1959), suom. Aarno Peromies, WSOY 1962
* *Paulan tähden* (*Disznótor*, 1960), suom. Otto Aho, WSOY 1967
;Novelli
*Kukonlaulun aikaan, antologiassa *Miljoona kilometriä Budapestiin: valikoima unkarilaisia novelleja 1909–1986*, suom. ja toim. Hannu Launonen, WSOY 1987 

## Lähteet
Riikka Pelo

**Riikka Pelo** (s. 1972 Helsinki) on suomalainen kirjailija ja käsikirjoittaja. Hän toimii vierailevana professorina kirjoittamisen maisteriohjelmassa Teatterikorkeakoulussa.

Pelon esikoisromaani *Taivaankantaja* ilmestyi vuonna 2006. Se sai Tiiliskivi-palkinnon ja oli Runeberg-palkintoehdokas. Pelon toinen romaani *[[Jokapäiväinen elämämme]]* palkittiin vuoden 2013 Finlandia-palkinnolla. Teos oli ehdolla myös Runeberg-palkinnon saajaksi.

## Ura ja elämä
Pelo sai vuonna 1998 kunniamaininnan J. H. Erkon kirjoituskilpailussa. Vuonna 2002 hän sijoittui kilpailussa toiseksi.

Vuonna 2006 ilmestyi Pelon esikoisromaani *Taivaankantaja*, joka kertoo lestadiolaisuudesta pienen tytön näkökulmasta. Se sai Tiiliskivi-palkinnon ja oli ehdolla Runeberg-kirjallisuuspalkinnon sekä Vuoden kristillinen kirja -palkinnon saajaksi.

Pelon Finlandia-palkittu toinen romaani *Jokapäiväinen elämämme* kertoo venäläisestä runoilija Marina Tsvetajevasta ja tämän tyttärestä Ariadna Efronista Stalinin ajan Neuvostoliitossa. Joulukuussa 2013 teos valittiin myös Runeberg-palkintoehdokkaaksi.

Pelo on opiskellut yleistä kirjallisuustiedettä Helsingin yliopistossa. Hän valmistui taiteen maisteriksi uusien medioiden koulutusohjelmasta Taideteollisesta korkeakoulusta vuonna 2004. Pelo on opettanut kirjoittamista Aalto-yliopistossa, Työväen Akatemiassa ja Kriittisessä korkeakoulussa sekä työskennellyt kustannustoimittajana. Hän on entinen Nuoren Voiman Liiton hallituksen puheenjohtaja.

Pelo asuu Helsingin Roihuvuoressa. Hänen perheeseensä kuuluu mies ja kaksi aikuista poikaa.

## Teokset
* 
* 
* 

## Palkinnot ja tunnustukset
* J. H. Erkon kirjoituskilpailu: kunniamaininta (1998), 2. sija (2002)
* Tiiliskivi-palkinto 2006
* Finlandia-palkinto 2013

## Lähteet

## Aiheesta muualla
* Riikka Pelo Teoksen sivuilla
* Riikka Pelo Kirjasampo.fi:ssä
* Arvio teoksesta ''Taivaankantaja''. Helsingin Sanomat 12.9.2006.
* Arvio teoksesta ''Taivaankantaja''. Kiiltomato.net 14.8.2006.
* Riikka Pelo Prosak-proosaklubilla, Kirjastokaista-video
Federico Chueca

**Federico Chueca** (5. toukokuuta 1846 – 20. heinäkuuta 1908) oli espanjalainen säveltäjä. 

Chueca syntyi Madridissa ja pääsi konservatorioon 8-vuotiaana. Osin perheensä painostuksesta hän jätti musiikin ja keskittyi lääketieteen opiskeluun. Hänet pidätettiin vuonna 1866 opiskelijamielenosoituksessa, ja kolmen vankeuspäivänsä aikana hän sävelsi *Lamentos de un preso* -sarjan, joka nousi Francisco Asenjo Barbierin tuella huomattavaan suosioon.

Chueca saattoi omistautua musiikille. Hän työskenteli pianistina ja sävelsi mm. lukuisia zarzueloja, joista tunnetuimpia ovat *La gran vía* (1886), *Cádiz* (1886), *El chaleco blanco* (1890), *La alegría de la huerta* (1900) ja *El bateo* (1901). Hän kuoli 62-vuotiaana.

## Aiheesta muualla
Jeff Healey

**Norman Jeffrey ”Jeff” Healey** (25. maaliskuuta 1966 – 2. maaliskuuta 2008) oli kanadalainen bluesrock- ja jazzkitaristi sekä laulaja.

Healey syntyi Torontossa ja menetti yksivuotiaana näkönsä retinoblastooman takia. Hän aloitti sokeudesta huolimatta kitaran soittamisen kolmivuotiaana ja kehitti oman uniikin soittotyylinsä. Healey soitti kitaraa istualtaan pitäen soitintaan sylissään kuin kanteletta tai steel-kitaraa, minkä ansiosta hän sai kitarastaan erikoisia soundeja. Hänen kokoonpanonsa sai levytyssopimuksen Arista Recordsilta, ja ensimmäinen albumi *[[See the Light]]* ilmestyi vuonna 1988. Levyllä oli muun muassa hitiksi noussut single ”Angel Eyes”. Kappale ”Hideaway” oli ehdolla Grammy-palkinnon saajaksi. Vuonna 1990 Healey voitti Juno-palkinnon. Healey ehti juuri ennen kuolemansa saada valmiiksi uuden albuminsa *[[Mess of Blues]]*, joka julkaistiin myöhemmin keväällä 2008.

Healeyn muita hittejä olivat ”How Long Can a Man Be Strong” ja cover-versio The Beatlesin esityksestä ”While My Guitar Gently Weeps”. Hän soitti keikoillaan kitaran lisäksi trumpettia ja klarinettia.

Jeff Healeyn yhtyeeseen kuuluivat hänen lisäkseen basisti Joe Rickman ja rumpali Tom Stephen.

Healeylle tehtiin 11. tammikuuta 2007 keuhkosyöpäleikkaus. Häneltä poistettiin myös kaksi sarkoomaa. Hän ei kuitenkaan toipunut vaan kuoli syöpään 41-vuotiaana.

Healey esiintyi Suomessa Pori Jazz -festivaaleilla 1990, 1993 ja 2000, Puistobluesissa 1997 sekä Finlandia-talolla 1990.

## Diskografia
* *See the Light* (1988)
* *[[Hell to Pay (albumi)|Hell to Pay]]* (1990)
* *Feel This* (1992)
* *Cover to Cover* (1995)
* *Very Best Of* (1998)
* *Master Hits Remastered* (1999)
* *Get Me Some* (2000)
* *Among Friends* (2002)
* *Adventures in Jazzland* (2004)
* *It's Tight Like That* (2006)
* *Mess of Blues* (2008)
* *Last Call* (2010)
* *Heal My Soul* (2016)

## Lähteet

## Aiheesta muualla
* Jeff Healeyn muistokirjoitus Helsingin Sanomissa
Säihky

**Tuotanto Oy Säihky** oli vuonna 1998 perustettu suomalainen filmiyhtiö, joka tuotti draama- ja komediasarjoja sekä tv-elokuvia televisioon. Yhtiö laajensi toimintaansa myös dokumenttien tekemiseen, mainos- ja yrityselokuviin ja DVD-julkaisuihin. Myös kokoillan elokuva oli ollut tekeillä useamman vuoden. Yhtiön perusti ja sen primus motorina toimi lukuisista viihdeohjelmista tunnettu tv-persoona Pirkka-Pekka Petelius. Monet yhtiön tuottamat tv-ohjelmat ovat voittaneet useita alan palkintoja.

## Säihkyn tuottamia tv-sarjoja tai -elokuvia

* Team Ahma (1997–2007)
* Kaverille ei jätetä (1999–2004)
* Korkeajännitystä – eli sähköä kotiin kuljetettuna (2001)
* Ou nou! (2001)
* Petelius & Ruonansuu Show (2001)
* Tummien vesien tulkit (2002)
* Ranuan kummit (2003)
* 55 min. puheaikaa (2004)
* Väärät kengät (2004)
* Handu pumpulla (2005)
* Mogadishu Avenue (2006)
* Ketonen & Myllyrinne (2006)
* Linnut (2006)
* Villi katse (2006)
* Akkaa päälle (2006)
* 6pack (2008)
* Kymenlaakson laulu (2008)
* Joulukuusivarkaat (2009)
* Savuna ilmaan (2009)
* Moska (2011)

## Aiheesta muualla
* Tuotanto Oy Säihky -kotisivut
* Tuotanto Oy Säihky IMDb:ssa
* Tuotanto Oy Säihky YTJ - Yritys- ja yhteisötietojärjestelmässä
Keltaotsaseppä

**Keltaotsaseppä** (*Pogoniulus chrysoconus*) on pieni tikkalintu.

## Koko ja ulkonäkö
Linnun pituus on 11–12&nbsp;cm ja sen paino on 8–20 grammaa. Keltaotsaseppä on pikkuseppien yhdeksänlajisen suvun pienimpiä edustajia. Lajin höyhenpuku on alapuolelta keltainen ja päältä kirjava. Pää on musta-valkoviiruinen ja otsassa on kellanoranssi täplä. Nokka on lyhyehkö ja tukeva. Koiras ja naaras ovat samannäköisiä. Nuorella linnulla ei ole pään keltaista täplää.

Keltaotsaseppä huutelee nopeita ja pitkiä *tink-tink*-sarjoja oksalla istuen. Ruokaillessaan puissa laji on ketterä ja vauhdikas, kiipeillen välillä pitkin runkoa, välillä räpytellen oksistossa.

Jotkut tutkijat pitävät keltaotsaseppää samana lajina kuin eteläisempää punaotsaseppää (*P. pusillus*).

## Esiintyminen
Keltaotsaseppää tavataan Afrikassa Saharan eteläpuolelta aina Etelä-Afrikan pohjoisosiin saakka. Levinneisyys ei kuitenkaan ole aivan yhtenäinen. Lajin kanta on elinvoimainen, sillä se on paikoin yleinen lähes kymmenen miljoonan neliökilometrin esiintymisalueella. Laji on paikkalintu.

## Elinympäristö
Lajin tyypillistä elinympäristöä ovat kuivat avoimet metsät ja savannit. Sitä ei ilmeisesti tavata sademetsissä.

## Lisääntyminen
Keltaotsasepän pesä on puun- tai kannonkolossa. Valkoisia munia on kaksi tai kolme. Haudonta kestää noin 12 päivää ja poikaset lähtevät pesästä kolmiviikkoisina. Laji voi pesiä ympäri vuoden ja sillä voi olla vuodessa kolmesta neljään pesyettä.

## Ravinto
Lajin pääasiallista ravintoa ovat hyönteiset ja muut selkärangattomat sekä pienet hedelmät ja marjat. Se levittää tehokkaasti hedelmäpuiden siemeniä ulosteidensa mukana.

## Lähteet
* Harrison, Colin & Greensmith, Alan 2002: Koko maailman linnut. – WSOY. Helsinki.
* Alderton, David & Barrett, Peter 2006: Birds of the World. – Southwater. Kiina.
* jrank
* Kuvia

### Viitteet
George Gé

**George Herman Karl Gé** (alk. **Grönfeldt**; 26. kesäkuuta 1893 Pietari – 18. marraskuuta 1962 Helsinki) oli suomalainen tanssija, koreografi ja balettimestari. Hän opiskeli balettia Pietarissa Venäjän keisarillisen baletin tanssijan Nikolai Legatin johdolla. George Géstä tuli suomalaisen miestanssin pioneeri, ja hän toimi Helsingin Suomalaisen Oopperan ensimmäisenä balettimestarina sen alkuvuosina 1921–1935.

## Tausta
George Grönfeldt syntyi Pietarissa, jossa hänen vanhempansa, liikemies Ernst Grönfeldt ja puoliso Amelie Söderberg asuivat. Hän suoritti musiikkiopintoja Pietarin konservatoriossa ja sai baletin yksityisopetusta Keisarillisen baletin tanssijalta Nikolai Legatilta. Hän hankki myös porvarillisen ammatin ja toimi pankkivirkailijana Pietarissa, mutta musiikki ja tanssi muodostuivat hänelle kuitenkin elämäntyöksi. 

### Tanssija
Gé toimi tanssijana Mihailovski-teatterissa Pietarissa vuosina 1917–1920, pianistina eri balettikouluissa sekä tanssijana Apollo-teatterissa 1920–1921. Hän siirtyi itsenäistyneeseen Suomeen ja toimi tanssijana ja balettimestarina Suomalaisessa oopperassa 1921–1935. Tämän jälkeen hän siirtyi useiksi vuosiksi ulkomaille ja toimi sekä tanssijana, koreografina, balettimestarina että revyyohjelmien laatijana vuosina 1935–1938 eritoten Ranskassa. Hän lähti sotaa pakoon Ranskasta ja päätyi puolueettomana pysyneeseen Ruotsiin. 

Ruotsissa Gé toimi Tukholman kuninkaallisen oopperan balettimestarina vuosina 1940 ja 1948. Samaan aikaan hän kuitenkin teki vierailuja Oscarsteaterniin ja Stora Teaterniin Göteborgissa. Jo vuodesta 1937 lähtien hän oli laatinut operettikoreografioita Helsingin Svenska Teaterniin. Tätä toimintaa hän jatkoi aina kuolemaansa saakka vuoteen 1962. Vuonna 1955 hän pestautui vuoden ajaksi balettimestariksi Göteborgin Stora Teaterniin. Suomeen hän kuitenkin palasi pysyvästi vuonna 1955, jolloin hän aloitti toimintansa Suomen Kansallisoopperassa ja jatkoi tässä tehtävässä kuolemaansa asti.

### Koreografi
*Okon Fuoko (L. Madetoja) 1930
*Sininen helmi (E. Melartin) 1931
*Satu (J. Sibelius) 1931
*Vesipatsas (V. Raitio) 1931
*Tanssiaiset (V. Rieti) 1933
*Epäjumala, Sammuvat silmät, Don Quijote, Suurkaupungin kasvot (E. Pingoud) 1941
*Petruška, Fokinin mukaan (I. Stravinski) 1955
*Kutsumaton (E. Englund) 1958

## Kunnianosoitukset
*Pro Finlandia -mitali 1957
*Suomen Tanssitaiteilijain liiton kultainen ammattiristi 1957

## Lähteet
* Näslund, E.: *Birgit Cullbergs Fröken Julie: En svensk balettklassiker*. Stockholm 1995
* 
* *Valokuvan tanssi: suomalaisen tanssin kuvat 1890–1997*. 1998
* Vienola-Lindfors, Irma – Hällström, R. af: *Suomen Kansallisbaletti 1922–1972*. 1981.

### Viitteet
Pyroraptor

**Pyroraptor** (nimen merkitys: "tulivaras") oli dromaeosaureihin kuulunut, lihaa syönyt teropodidinosaurusten suku. Se eli 73–67 miljoonaa vuotta sitten myöhäisellä liitukaudella Campania- ja Maastricht-vaiheella. *Pyroraptorin* fossiileja on löydetty Ranskasta.

## Nimi
*Pyroraptor* tarkoittaa "tulivarasta". Dinosaurus nimettiin näin, koska sen jäänteet löydettiin metsäpalon jälkeen.

*Pyroraptor* tulee kreikan kielen sanasta "pyros" (tuli) ja latinan kielen sanasta "raptor" (ryöstäjä, rosvo, varas tai ryöväri). Lajiepiteetti *olympius* on annettu erään Olympos-vuoren mukaan, josta *Pyroraptorin* jäänteet löydettiin.

## Koko ja ulkonäkö

*Pyroraptorin* pituus oli arviolta 1,6 metriä, korkeus lonkan kohdalta 0,6 metriä ja paino 20 kilogrammaa.

*Pyroraptorilla* oli ainutlaatuisen muotoiset sirppikynnet, kuten dromaeosaureilla yleisesti. Lisäksi *Pyroraptorilla* oli dromaeosaureille yleiseen tapaan alkukantaisia höyheniä sen kehossa. Näin on ajateltu, huolimatta siitä, että puuttuu todisteita, jotka osoittaisivat tämän todeksi. *Pyroraptor* käveli kahdella jalalla.

## Fossiililöydöt

*Pyroraptorin* jäänteet löydettiin Provence-Alpit-Rivierassa, Ranskassa vuonna 1992. Osittain säilyneet jäänteet löydettiin sen jälkeen, kun metsäpalo oli pyyhkäissyt alueen halki. Jäänteet olivat sekoittuneet muiden dinosaurusten ja eläinten jäännösten kanssa.

*Pyroraptorin* holotyyppi on vasemman jalan toisen varpaan kokonainen kynsi. *Pyroraptorista* on löydetty myös oikean jalan toisen varpaan toinen luu, vasemman jalan toinen luu, kokonainen kynsi oikean jalan toisesta varpaasta, oikea kyynärluu, hampaita, useita varvasluita, sormiluu, käsiluu, oikea värttinäluu eturaajasta, häntänikama ja selkänikama.

## Onko ''Pyroraptor'' sama dinosaurus kuin ''Variraptor''?
*Pyroraptorin* lisäksi samalta alueelta Ranskasta on löydetty myös toinen dromaeosauri, *[[Variraptor]]*. Aikaisemmin on spekuloitu, että *Pyroraptor* saattaa itse asiassa vain olla *Variraptorin* lisäjäänteitä. *Variraptor* tunnetaan myös hyvin epätäydellisistä jäänteistä. Phomphen Chanthasitin vuonna 2009 tekemässä tutkimuksessa kuitenkin kiinnitettiin huomiota kyynärluiden muodossa olleisiin eroihin, mikä näyttää pitävän *Pyroraptorin* ja *Variraptorin* erillisinä sukuina.

## Populaarikulttuurissa
*Pyroraptor* oli yksi päädinosauruksista Discovery Channelin vuoden 2003 sarjassa *Dinosaur Planet*. Yhdessä jaksossa näytetään spekulatiivinen rekonstruktio siitä, kun yksinäinen *Pyroraptor* nimeltään Pod ajautuu tsunamin jälkeen pienelle saarelle, missä se joutuu kosketuksiin mantereelta tuntemiensa dinosaurusten hyvin pienten kääpiömuotojen kanssa, mukaan lukien titanosauri *Magyarosaurus* ja teropodi *Tarascosaurus*.

## Muuta
*Pyroraptor* on yksi muutamista Euroopasta löydetyistä dromaeosaureista.

## Lähteet
Karólína Eiríksdóttir

**Karólína Eiríksdóttir** (s. 1951 Reykjavík) on islantilainen säveltäjä. 

Karólína aloitti opintonsa Reykjavíkissa ja jatkoi niitä Michiganin yliopistossa Ann Arborissa. Hän on työskennellyt vuodesta 1979 Reykjavíkin musiikkiopiston opettajana ja vapaana säveltäjänä Islannissa. Hänen teoksiaan on esitetty Islannin lisäksi Skandinavian maissa, Pariisissa, Lontoossa, Glasgow’ssa, Wienissä, Tokiossa, Yhdysvalloissa, Saksassa, Sveitsissä, Espanjassa ja Argentiinassa. 

Karólínan tuotantoon kuuluu muun muassa oopperamusiikkia ja kamarimusiikkiteoksia, kuten saksofonikvartetto. Vuonna 1995 hän kirjoitti Aalborgin sinfoniaorkesterin tilaustyönä klarinettikonserton. Tuoreisiin teoksiin kuuluu toccata orkesterille sekä konsertto kahdelle huilulle, joka sai kantaesityksensä Reykjavíkissa tammikuussa 2007. 

## Aiheesta muualla
* Virallinen sivusto.
Admete

**Admete** () on kahden eri henkilön nimi kreikkalaisessa mytologiassa:

* Eurystheuksen tytär, joka pyysi isäänsä asettamaan yhdeksi Herakleen tehtäväksi Hippolyten, amatsonien kuningattaren, vyön noutamisen. Tästä tehtävästä tuli Herakleen yhdeksäs urotyö.

* Yksi okeanideista, Okeanoksen ja Tethyksen tytär. Sukuluettelojen lisäksi hänet mainitaan nimeltä antiikin kirjoituksissa ainoastaan kerrottaessa hänen olleen Persefonen seurassa sisariensa kanssa kisailemassa ja keräämässä kedon kukkia.

## Lähteet
Graz-Umgebung

**Graz-Umgebung** (suom. ’Grazin ympäristö’) on yksi Steiermarkin osavaltion 17 piiristä.

## Maantiede

Graz-Umgebung sijaitsee keskellä Steiermarkia reikäleipäpiirinä. Se saa nimensä siitä, että se ympäröi Grazin kaupunkia. Sen omat naapuripiirit ovat pohjoisessa Leoben ja Bruck an der Mur, idässä Weiz, etelässä Feldbach ja Leibnitz, ja lännessä Deutschlandsberg, Voitsberg sekä Knittelfeld. Piirin läpi virtaa Murjoki pohjoisesta etelään, ja suurimmat asutuskeskukset (Frohnleiten ja Gratkorn) sijaitsevat sen varrella.

Piiri on Steiermarkin viidenneksi suurin. Sen pinta-ala on 1&nbsp;100,7 neliökilometriä.

### Paikkakunnat
Graz-Umgebungin piiri jakautuu 57 paikkakuntaan:

## Väestö
Graz-Umgebungin piirissä on asukkaita 137&nbsp;449 (1.1.2006), eli se on Grazin jälkeen väkiluvultaan Steiermarkin suurin piiri. Vuonna 2001 asukastiheys oli 119,3/neliökilometri. 3,2&nbsp;prosenttia asukkaista oli ulkomaalaisia.

## Liikenne
Itävallan etelärata kulkee Graz-Umgebungin piirin läpi. Piirissä ei kuitenkaan ole merkittävää rautatieasemaa, ja asutuskeskuksia palvelevat ainoastaan lähijunat. 

Graz-Umgebungin piirissä sijaitsee Grazin lentoasema.

## Lähteet
* Land Steiermark: Bezirk Graz-Umgebung Verwaltung 

### Viitteet
Brontosaurus

**Brontosaurus** oli sauropodeihin kuulunut dinosaurus, joka eli myöhäisjurakaudella 150 miljoonaa vuotta sitten nykyisten Yhdysvaltojen alueella. Suvusta tunnetaan lajit *B. excelsus*, *B. yahnahpin* ja *B. parvus*.

Laji *B. excelsus* kuvailtiin vuonna 1879 löydetyn lähes kokonaisen luurangon pohjalta. Vuonna 1903 se nimettiin aiemmin löydetyksi ja samankaltaiseksi *[[Apatosaurus|Apatosaurukseksi]]* (*Apatosaurus excelsus*), kunnes suku palautettiin vuonna 2015 fylogeneettisen tutkimuksen pohjalta *Brontosaurukseksi*. Samalla siihen samastettiin suvut *Elosaurus* ja *Eobrontosaurus*. Luokittelu on kuitenkin yhä kiistanalainen.

Eläin oli noin 21 metriä pitkä ja painoi 16 tonnia. Se oli pään kohdalta 6 metriä korkea ja lonkan kohdalta 4 metriä korkea.

*Brontosaurus* tulee kreikan sanasta *bronte* ’ukkonen’ ja *sauros* ’lisko’. *Excelsus* tulee latinasta ja tarkoittaa korkeaa.

## Lähteet

## Aiheesta muualla
* The Brontosaurus Is Back